
 JUDEŢUL HUNEDOARA

CONSILIUL LOCAL AL MUNICIPIULUI VULCAN
PROCES – VERBAL 
  Încheiat azi, 12.08.2026, cu ocazia şedinţei extraordinare de îndată a Consiliului Local  al  Municipiului Vulcan, întrunită în temeiul art. 134 alin. (4) și întocmit conform prevederilor  art. 138, alin. (13)  din O.U.G   nr. 57/2019 privind Codul administrativ. Consilierii locali au fost convocați telefonic, invitatia la ședință și materialele au fost transmise în format electronic.
            Ședinţa este legal constituită fiind prezenţi  18 consilieri din cei 19 consilieri în funcție.Lipsește dl consilier Ciobanu Alexandru.
            La şedinţă  participă, pe dl primar Merișanu Cristian, dna  secretar general   Mihaela Rogobete  si dna cj Merisanu Ioana.
           Dna secretar face apelul nominal şi fiind prezenţi 18 consilieri din cei 19 consilieri locali în funcție, şedinţa se poate desfăşura în condiţiile legii.
           Ca urmare, deschide lucrările şedinţei, menţionând că prin Dispoziţia nr.504 /2026 a fost convocată şedinţa extraordinară de îndată  a Consiliului Local al Municipiului Vulcan .
          Dna secretar Rogobete Mihaela supune la vot procesul-verbal al ședinței din data de 29.07.2026. 

          Supus la vot,  procesul-verbal al ședinței din data de 29.07.2026 este aprobat cu unanimitate de voturi.  
          Dna secretar informează că  pentru proiectelele de hotărâre de pe ordinea de zi  a fost emis avizul comisiei de specialitate.
         Dna secretar Rogobete Mihaela dă cuvântul dlui consilier Feszner Ștefan Florin pentru a prelua conducerea şedinţei. 
          Dl consilier Feszner Ștefan Florin dă cuvântul dlui primar care retrage de pe ordinea de zi Proiectul de hotărâre privind aprobarea regulamentului de organizare și funcționare a grupului de control titluri de călătorie   Asociația de Dezvoltare Intercomunitară pentru Transport Public Zonal Green Line – Valea Jiului.
           Apoi dl primar prezintă proiectul ordinii de zi:
1. PROIECT DE HOTĂRÂRE privind rectificarea bugetului local pe anul 2026.
                                                                                           Inițiator: Primarul municipiului Vulcan
2.PROIECT DE HOTĂRÂRE pentru revocarea H.C.L nr. 117/2026 privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice
                                                                                         Inițiator: Primarul municipiului Vulcan
 3 .PROIECT DE HOTĂRÂRE privind actualizarea inventarului bunurilor imobile care alcătuiesc domeniul privat al municipiului Vulcan însușit prin Hotărârea Consiliului Local nr. 74/2021

                                                                           Iniţiator: Primarul municipiului Vulcan
             Supus la vot, proiectul ordinii de zi este aprobat cu unanimitate de voturi.  
       Dl consilier Feszner Ștefan Florin dă cuvântul dlui primar care prezintă punctul nr. 1 de pe ordinea de zi:
           Dl primar  prezintă Proiectul de hotărâre și Referatul de aprobare  privind rectificarea bugetului local pe anul 2026.
       Dl consilier Feszner Ștefan Florin invită la discuții pe fond.
       Dna consilier Farkas Loriana propune amendament ”să se pastreze suma pentru salariile de bază și să se scadă de la salubritate”. Arată că nu este de acpord ca suma să fie diminuată, consideră că nu se justifică o reducere  a cheltuielilor salariale , nu s-a venit cu un proiect de hotărâre ținând seama că a crescut salariul minim.

       Dl consilier Govor Florin propune amendament :modificarea art. 4 și a anexei nr. 2 – „Lista obiectivelor de investiții pe anul 2026 cu finanțare integrală sau parțială din bugetul local al municipiului Vulcan”, în ceea ce privește obiectivul C4 – „Achiziție autoturism”, după cum urmează:

1. Corectarea încadrării bugetare
Având în vedere că autoturismul care face obiectul investiției este destinat utilizării de către Poliția Locală a Municipiului Vulcan, solicit ca obiectivul C4 „Achiziție autoturism” să fie încadrat corespunzător activității beneficiare, respectiv la:

Capitolul 61 – Ordine publică și siguranță națională

Subcapitolul 61.03 – Ordine publică

Paragraful 61.03.04 – Poliție locală

        și nu la Capitolul 51 – Autorități publice și acțiuni externe, așa cum este prevăzut în proiectul de hotărâre
     Nemaifiind discuţii pe fond, dl consilier Feszner Ștefan Florin supune la vot amendamentul propus de dna consilier Farkas Loriana care este respins cu 8 voturi ”pentru” și 10  voturi ”împotrivă”.

   Dl consilier Feszner Ștefan Florin supune la vot amendamentul propus de dl. consilier Govor Florin care este respins cu 8 voturi ”pentru” și 10 voturi ”împotrivă”.

 Apoi supune proiectul de hotărâre,  care este  aprobat cu   10  voturi  „pentru”8 voturi ”împotrivă”. 

       Dl consilier Feszner Ștefan Florin dă cuvântul dlui primar care prezintă punctul nr. 2 de pe ordinea de zi:
      Dl primar  prezintă Proiectul de hotărâre și Referatul de aprobare  pentru revocarea H.C.L nr. 117/2026 privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice

         Dl consilier Feszner Ștefan Florin invită la discuții pe fond.
      Nefiind discuţii pe fond, dl consilier Feszner Ștefan Florin supune la vot  proiectul de hotărâre,  care este  aprobat cu   18  voturi  „pentru” .

        Dl consilier Feszner Ștefan Florin dă cuvântul dlui primar care prezintă punctul nr. 3 de pe ordinea de zi:
        Dl primar  prezintă Proiectul de hotărâre și Referatul de privind actualizarea inventarului bunurilor imobile care alcătuiesc domeniul privat al municipiului Vulcan însușit prin Hotărârea Consiliului Local nr. 74/2021.
         Dl consilier Feszner Ștefan Florin invită la discuții pe fond.
         Dl consilier Govor Florin solicită câteva lămuriri.

         Dna secretar răspunde că cele semnalate de dânsul, referitor la acoperișul de la piață și terenul , la poziția lor apare ca find abrogate.

      Nefiind discuţii pe fond, dl consilier Feszner Ștefan Florin supune la vot  proiectul de hotărâre,  care este  aprobat cu   18  voturi  „pentru” .

  Dl  consilier Feszner Ștefan Florindeclară închisă şedinţa de consiliu.
             PREŞEDINTE DE ŞEDINŢĂ,                                       SECRETAR GENERAL
                Feszner Ștefan Florin                                                    Jr. Rogobete Mihaela

